b'\n_START_ARTICLE_\nZvonimir Soldo\n_START_SECTION_\nUra pelaajana\n_START_PARAGRAPH_\nSoldo opiskeli nuoruusvuosinaan oikeustiedett\xc3\xa4 Zagrebin yliopistossa, mutta alkoi kuuden lukukauden j\xc3\xa4lkeen vanhempiensa tuella panostaa todella jalkapallouraansa. H\xc3\xa4n aloitti ammattilaisena NK Dinamo Zagrebissa, josta siirtyi 1990 yhdeksi kaudeksi NK Zadariin. Soldo pelasi seuraavat vuodet NK Inter Zapre\xc5\xa1i\xc4\x87issa, kunnes palasi 1994 Dinamoon. Toinen visiitti seurassa oli menestyksellinen ja Soldo juhli seurassa tuplamestaruutta kauden 1995\xe2\x80\x931996 p\xc3\xa4\xc3\xa4tteeksi._NEWLINE_Mestaruuskauden j\xc3\xa4lkeen Soldo j\xc3\xa4tti kotimaansa kent\xc3\xa4t ja siirtyi Saksaan VfB Stuttgartiin. H\xc3\xa4n debytoi seuran paidassa elokuussa 1996 FC Schalkea vastaan ja kuului sen j\xc3\xa4lkeen 10 vuoden ajan seuran pelaavaan kokoonpanoon. H\xc3\xa4n kantoi Stuttgartin kapteenin nauhaa l\xc3\xa4hes 200 ottelussa. Soldo oli mukana voittamassa Saksan cupia 1997 ja oli mukana Stuttgartin joukkueessa Cup-voittajien cupin finaalissa 1998. Soldo oli yksi seuran suosituimpia ja rakastetuimpia pelaajia. H\xc3\xa4n lopetti mittavan uransa seurassa kauteen 2005\xe2\x80\x932006._NEWLINE_Kroatian maajoukkueessa Soldo pelasi vuosina 1994\xe2\x80\x932002 kaikkiaan 61 A-maaottelua. H\xc3\xa4n oli mukana Kroatian kultaisina vuosina EM-kisoissa 1996 sek\xc3\xa4 MM-kisoissa 1998 ja 2002. Parhaimpana saavtuksena pronssi vuodelta 1998.\n_START_SECTION_\nUra valmentajana\n_START_PARAGRAPH_\nSoldo aloitti valmennusuransa NK Dinamo Zagrebin juniorivalmentajana peliuransa j\xc3\xa4lkeen. Edustusjoukkueen p\xc3\xa4\xc3\xa4valmentajan h\xc3\xa4n debytoi seurassa tammikuussa 2008, kun h\xc3\xa4net palkattiin yll\xc3\xa4tt\xc3\xa4en eronneen Branko Ivankovi\xc4\x87in seuraajaksi.  Soldo johdatti seuran kauden p\xc3\xa4\xc3\xa4tteeksi Kroatian tuplamestariksi. H\xc3\xa4n kuitenkin erosi kuitenkin cupin finaalin j\xc3\xa4lkeen antaen tilaa teht\xc3\xa4viin palanneelle Ivankovi\xc4\x87ille. _NEWLINE_Kes\xc3\xa4kuussa 2009 Soldo allekirjoitti kaksivuotisen sopimuksen Saksan Bundesliigassa pelaavan 1. FC K\xc3\xb6lnin kanssa.  Christoph Daumin isoihin saappaisiin astunut Soldo luotsasi takaisin p\xc3\xa4\xc3\xa4sarjaan palanneet Kilipukit sijalle 13. Kausi 2010/11 alkoi kroatialaisvalmentajan alaisuudessa surkeasti ja lopulta Soldo sai 24. lokakuuta potkut Hannoverille k\xc3\xa4rsityn 1\xe2\x80\x932 kotitappion j\xc3\xa4lkeen.'